બજારોમા અનેક યુવાનો બાઇકમા મસમોટા હોર્ન ફિટ કરાવી અવાજનુ પ્રદુષણ ફેલાવી રહ્યાં છે. અગાઉ પોલીસ દ્વારા આવા ગેરકાયદે હોર્ન દુર કરવાની કામગીરી પણ કરાઇ હતી. જો કે ફરી સ્થિતિ યથાવત જોવા મળી રહી છે. સવારે અને સાંજના સુમારે શાકમાર્કેટ, ટાવર રોડ, હરિરોડ સહિતના વિસ્તારોમા આવા તત્વો અવાજનુ પ્રદુષણ ફેલાવી રહ્યાં છે. ત્યારે વાહનોમાથી આવા હોર્ન દુર કરવામા આવે તે જરૂરી બન્યું છે. આ ઉપરાંત અનેક બાઇકોમા આંખ આંજી નાખે તેવી અવનવી લાઇટો પણ ગેરકાયદેસર ફિટ કરાવવામા આવી રહી હોય જેના કારણે અકસ્માત થવાની પણ ભિતી રહે છે.